钦定古今图书集成/理学汇编/学行典/第153卷 > 孟仪
## 钦定古今图书集成/理学汇编/学行典/第153卷 > 孟仪

按：《说苑修文篇》：“曾子有疾，孟仪往问之。曾子曰：‘鸟之
将死，必有悲声；君子集大辟，必有顺辞。礼有三仪，知
之乎’？对曰：‘不识也’。曾子曰：‘坐，吾语汝：君子修礼以立
志，则贪欲之心不来；君子思礼以修身，则怠惰慢易
之节不至；君子修礼以仁义，则忿争暴乱之辞远。若
夫置樽俎，列笾豆，此有司之事也。君子虽勿能可也’。”

===田子方〈{{{1}}}〉
按《庄子田子方篇》：“田子方侍坐于魏文侯，数称谿工。
文侯曰：‘谿工子之师邪’？”子方曰：“‘非也，无择之里人也。
称道数当，故无择称之’。文侯曰：‘然则子无师邪’？子方
曰：‘有’。”曰：“‘子之师谁邪’？子方曰：‘东郭顺子’。”“文侯曰：‘然则
夫子何故未尝称之’？”“子方曰：‘其为人也，真人貌而天
虚，缘而葆真，清而容物。物无道，正容以悟之，使人之’”
意也消，无择何足以称之？子方出，文侯傥然终日不
言，召前立臣而语之曰：“远矣，全德之君子！始吾以圣
知之言仁义之行为至矣，吾闻子方之师，吾形解而不欲动，口钳而不欲言。吾所学者真土梗耳，夫魏真
为我累耳！”

按《韩诗外传》：田子方出，见老马于道，喟然有志焉，以
问于御者曰：“此何马也？”曰：“‘故公家畜也。罢而不为用，
故出放也’。田子方曰：‘少尽其力而老去其身，仁者不
为也’。”束帛而赎之，穷士闻之，知所归心矣。

田子方之魏，魏太子从车百乘而迎之郊。太子再拜
谒田子方，田子方不下车。太子不悦，曰：“敢问何如则
可以骄人矣？”田子方曰：“吾闻以天下骄人而亡者有
矣。由此观之，则贫贱可以骄人矣。夫志不得则授履
而适秦、楚耳，安往而不得贫贱乎？”于是太子再拜而
后退，田子方遂不下车。

按《说苑臣术》篇：“田子方渡西河，造翟黄，翟黄乘轩车，
载华盖黄金之勒，约镇簟席，如此者其驷八十乘。子
方望之，以为人君也，道狭下抵车而待之。翟黄至而
睹其子方也，下车而趋，自投下风曰‘触’。田子方曰：‘子
与吾向者望子疑以为人君也。子至而人臣也，将何
以至此乎’？翟黄对曰：‘此皆君之所以赐臣也。积三十
岁，故至于此。时以闲暇，祖之旷野，正逢先生’。”子方曰：
“何子赐车轝之厚也？”翟黄对曰：“昔者西河无守，臣进
吴起，而西河之外宁、邺无令臣进西门豹，而魏无赵
患；酸枣无令，臣进北门可，而魏无齐忧；魏欲攻中山，
臣进乐羊，而中山拔；魏无使治之臣，臣进李克，而魏
国大治。是以进此五大夫者，爵禄倍，以故至于此。”子
方曰：“可。子勉之矣。魏国之相不去子而之他矣。”翟黄
对曰：“君母弟有公孙季成者，进子夏而君师之，进段
干木而君友之，进先生而君敬之。彼其所进，师也，友
也，所敬者也。臣之所进者，皆守职守禄之臣也，何以
至魏国相乎？”子方曰：“吾闻身贤者贤也，能进贤者亦
贤也。子之五举者尽贤，子勉之矣，子终其次也。”
《复恩》篇：“魏文侯与田子方语，有两僮子衣青白衣而
侍于君前。子方曰：‘此君之宠子乎’？文侯曰：‘非也。其父
死于战，此其幼孤也，寡人收之’。子方曰：‘臣以君之贼
心为足矣，今滋甚。君之宠此子也，又且以谁之父杀
之乎’？文侯愍然曰：‘寡人受令矣’。自是以后，兵革不用。”
按《新序杂事》篇：“公季成谓魏文侯曰：‘田子方虽贤人，
然而非有土之君也，君常与之齐礼，假有贤于子方
者，君又何以加之’？文侯曰：‘如子方者，非成所得议也。
子方仁人也。仁人也者，国之宝也；智士也者，国之器
也；博通士也者，国之尊也。故国有仁人则群臣不争，
国有智士则无四邻诸侯之患，国有博通之士’”则人
主尊，固非成之所识也。公季成自退于郊，三日请罪。
按《韩非子外储》说：“田子方问唐易鞠曰：‘弋者何慎’？对
曰：‘鸟以数百目视子，子以二目御之，子谨，周子廪’。田
子方曰：‘善。子加之弋，我加之国’。”郑长者闻之曰：“田子
方知欲为廪，而未得所以为廪。夫虚无无见者，廪也。”